Gar wungalen ideg d-nufa asuget n tugniwin n tmeṭṭut deg tmetti taqbayli, ungal n Tlelli Bellal Tezgertirga, i d-yeffɣen deg useggas n 2023, d yiwen n wungal i yetuqqten deg uẓeṭṭa n taywalt (les rseaux sociaux), yelḥa aṭas deg tedwilin, d yisebtar n facebook, ugar n yimeqranen n tsekla i as-ixedmen agzul, d tfertin n tɣuri, dɣa anect-a yeslal-d deg-neɣ tawennafit akken ad t-nɣar, d tidet nufa deg-s ayen akken nebɣa, imi tanaggalt di yal tikkelt tessebgan-d amennuɣ n tmeṭṭut, di yal tikkelt tettak-as aẓayar yemgaraden ɣef wayeḍ, ay-agi d ayen i aɣ-yefkan affud, neɣ i aɣ-d-ijebden lwelha, akken ad neg fell-as tazrewt, si tama n uzɣan asunti.